**Протокол № 1**

от работата на комисия, определена със заповед № РД 52-62/12.08.2015 г. на министъра на земеделието и храните за избор на изпълнител на обществена поръчка за услуга с предмет: „Изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и на Национална рамка за екологични дейности”, изменена със заповед № РД 52-9/26.02.2016 год. на министъра на земеделието и храните, в изпълнение на Решение № 944/09.12.2015 г. на Комисията за защита на конкуренцията/КЗК/, с което се отменя Решение № РД 52-86/06.11.2015 г. за класиране на участниците и определяне на изпълнител в настоящата процедура и връща преписката за преразглеждане

**I заседание**

Днес 16.03.2016 г., комисия, определена съгласно заповед № РД 52-62/12.08.2015 г. на министъра на земеделието и храните, последната изменена със заповед № РД 52-9/26.02.2016 год., в състав:

ПРЕДСЕДАТЕЛ: Весела Цветкова – началник на отдел в дирекция ПМОП;

СЕКРЕТАР: Димитрина Маринска – държавен експерт в дирекция ПООП;

И ЧЛЕНОВЕ:

1. Людмила Султанова – държавен експерт в дирекция ПМОП;

2. Надя Василева – държавен експерт в дирекция ПМОП;

3. Веселина Гашева – старши юрисконсулт в дирекция ПООП;

се събра на закрито заседание в 10:00 часа в зала „343” на МЗХ, за да преразгледа оферти за избор на изпълнител в обществена поръчка с предмет: „Изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и на Национална рамка за екологични дейности” в изпълнение на Решение № 944/09.12.2015 г. на КЗК.

На заседанието не присъстваха всички редовни членове на комисията. Поради преназначаване в друго административно звено, редовният член г-жа Даниела Танкулова-Васкова беше заменена от резервния член г-жа Людмила Султанова. Членовете на комисията получиха списъка с участниците в процедурата, като редовния член на комисията Димитрина Маринска подписа декларация по чл. 35 от Закона за обществените поръчки (ЗОП).

В изпълнение на констатациите в горецитираното решение беше изготвено писмо № 91-503/26.02.2016 год., до участниците подали оферти, с което се изиска същите да удължат срока на валидност на офертите до сключване на договор, в срок от 5 работни дни от получаване на писмото. Участниците са както следва:

1. „ЕВРОБИЗНЕС ИНВЕСТМЪНТ“ ЕООД
2. „ЕС ПИ КОНСУЛТ БГ“ ООД
3. „БИЗНЕСПЛАН – СДК“ ДЗЗД
4. БЪЛГАРСКА СТОПАНСКА КАМАРА – СЪЮЗ НА БЪЛГАРСКИЯ БИЗНЕС
5. „АМИС МАРКЕТ“ ЕООД
6. „АГЕНЦИЯ СТРАТЕГМА“ ООД

След изтичане на посочения срок, потвърждения представиха следните участници:

1. „ЕС ПИ КОНСУЛТ БГ“ ООД
2. БЪЛГАРСКА СТОПАНСКА КАМАРА – СЪЮЗ НА БЪЛГАРСКИЯ БИЗНЕС
3. „АМИС МАРКЕТ“ ЕООД
4. „АГЕНЦИЯ СТРАТЕГМА“ ООД

В нарушение на т.3.6. от указанията, офертите на участниците „ЕВРОБИЗНЕС ИНВЕСТМЪНТ“ ЕООД и „БИЗНЕСПЛАН – СДК“ ДЗЗД са явяват невалидни към момента на работата на комисията, с което същите не отговарят на изискванията на ЗОП и на предварително заложените условия в обявлението от възложителя, което е основание за отстраняването им по реда на чл. 69, ал. 1, т. 3 от ЗОП, във връзка с чл. 56, ал. 1, т. 13, чл. 58,ал. 3 от ЗОП и т. 3.6. от Указанията за провеждане на процедурата по възлагане на обществената поръчка.

Председателят откри заседанието на комисията, която започна своята работа след като се запозна с мотивите в Решение № 944/09.12.2015 г. на КЗК.

Комисията пристъпи към разглеждане на офертата на „АГЕНЦИЯ СТРАТЕГМА“ ООД, както следва:

**Относно офертата на „Агенция Стратегма“ ООД, комисията констатира следното:**

Участникът е представил необходимите документи. Същите отговарят на изискванията на Възложителя и на ЗОП, поради което участникът се допуска до оценка на техническото му предложение.

Офертите на останалите участници се допускат до оценка на техническите им предложения, тъй като тяхната допустимост вече е установена в протоколите от работата на комисията и същата не е оспорвана.

Комисията продължи своята работа с разглеждане на Плик № 2 „Предложение за изпълнение на поръчката” на участници, а именно:

1. „Агенция Стратегма“ ООД;
2. „Ес Пи Консулт Бг“ ООД;
3. Българска стопанска камара – съюз на българския бизнес;
4. „Амис Маркет“ ЕООД.

Относно Плик № 2 „Предложение за изпълнение на поръчката” на **„Агенция Стратегма“ ООД**, комисията констатира следното:

Участникът е представил техническо предложение, съгласно изискванията на възложителя и ЗОП. Срокът за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности, който участникът е предложил е **45** календарни дни от сключването на договор.

Относно Плик № 2 „Предложение за изпълнение на поръчката” на **„Ес Пи Консулт Бг“ ООД**, комисията констатира следното:

Участникът е представил техническо предложение, съгласно изискванията на възложителя и ЗОП. Срокът за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности, който участникът е предложил е **67** календарни дни от сключването на договор.

Относно Плик № 2 „Предложение за изпълнение на поръчката” на **Българска стопанска камара – съюз на българския бизнес**, комисията констатира следното:

Участникът е представил техническо предложение, съгласно изискванията на възложителя и ЗОП. Срокът за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности, който участникът е предложил е **45** календарни дни от сключването на договор.

Относно Плик № 2 „Предложение за изпълнение на поръчката” на **„Амис Маркет“ ЕООД**, комисията констатира следното:

Участникът е представил техническо предложение, съгласно изискванията на възложителя и ЗОП. Срокът за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности, който участникът е предложил е **55** календарни дни от сключването на договор.

Комисията констатира, че сроковете за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности, предложени от „Агенция Стратегма“ ООД и Българска стопанска камара – съюз на българския бизнес не са с повече от 20 % по-благоприятни от средната стойност на останалите предложения и пристъпи към изготвяне на техническа оценка.

Оценката на техническата оферта се изчислява по следната формула:

T = ( Tmin / Tn ) x 10 x Kt, където:

*Tmin* - Най-кратък предложен срок за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности;

*Tn* - Предложен срок за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности от n-тия участник;

*Kt* - Тегловен коефициент на срок за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности.

С оглед констатираното на предходното заседание от 07.10.2015 г., комисията оцени допуснатите оферти по показателя срок за изработване на Национална стратегия за устойчиви оперативни програми на организации на производители на плодове и зеленчуци в Република България за периода 2016-2020 година и Национална рамка за екологични дейности, както следва:

„Агенция Стратегма“ ООД

T = ( Tmin / Tn ) x 10 x Kt = ( 45 / 45 ) x 10 x 0,5 = 5 т.

„Ес Пи Консулт БГ“ ООД

T = ( Tmin / Tn ) x 10 x Kt = ( 45 / 67 ) x 10 x 0,5 = 3,36 т.

Българска Стопанска Камара – Съюз на българския бизнес

T = ( Tmin / Tn ) x 10 x Kt = ( 45 / 45 ) x 10 x 0,5 = 5 т.

„Амис Маркет“ ЕООД

T = ( Tmin / Tn ) x 10 x Kt = ( 45 / 55 ) x 10 x 0,5 = 4,09 т.

С това работата на комисията на този етап приключи.

КОМИСИЯ:

ПРЕДСЕДАТЕЛ: п. /не се чете/

Весела Цветкова

СЕКРЕТАР: п. /не се чете/

Димитрина Маринска

ЧЛЕНОВЕ: 1. п. /не се чете/

Надя Василева

2. п. /не се чете/

Веселина Гашева

3. п. /не се чете/ Людмила Султанова –

резервен член